title: Decizia 2014/922/PESC a Consiliului din 17 decembrie 2014 de modificare și de prelungire a Deciziei 2010/279/PESC privind Misiunea de Poliție a Uniunii Europene în Afganistan (EUPOL AFGANISTAN)

text:
               18.12.2014

               RO

               Jurnalul Oficial al Uniunii Europene

               L 363/152

         DECIZIA 2014/922/PESC A CONSILIULUI
   din 17 decembrie 2014
   de modificare și de prelungire a Deciziei 2010/279/PESC privind Misiunea de Poliție a Uniunii Europene în Afganistan (EUPOL AFGANISTAN)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 18 mai 2010, Consiliul a adoptat Decizia 2010/279/PESC (1) privind Misiunea de Poliție a Uniunii Europene în Afganistan (EUPOL AFGANISTAN). Decizia respectivă expiră la 31 decembrie 2014.

               (2)

               În urma revizuirii strategice din februarie 2014, misiunea EUPOL AFGANISTAN ar trebui să fie prelungită până la 31 decembrie 2016.

               (3)

               EUPOL AFGANISTAN se va derula în contextul unei situații care s-ar putea deteriora și ar putea împiedica realizarea obiectivelor acțiunii externe a Uniunii prevăzute la articolul 21 din Tratatul privind Uniunea Europeană,

         ADOPTĂ PREZENTA DECIZIE:
   Articolul 1
   Decizia 2010/279/PESC se modifică după cum urmează:

               1.

               La articolul 1, alineatul (1) se înlocuiește cu următorul text:
               „(1)   Misiunea de poliție a Uniunii Europene în Afganistan («EUPOL AFGANISTAN» sau «misiunea»), instituită prin Acțiunea comună 2007/369/PESC, se prelungește de la 31 mai 2010 până la 31 decembrie 2016.”

               2.

               Articolul 2 se înlocuiește cu următorul text:
               „Articolul 2
               Obiective
               EUPOL AFGANISTAN sprijină autoritățile afgane în dezvoltarea în continuare a unui serviciu de poliție civilă eficace și responsabil, care a dat dovadă de interacțiuni eficiente cu sectorul mai amplu al justiției și de respectarea drepturilor omului, inclusiv drepturile femeilor. EUPOL AFGANISTAN își desfășoară activitatea în sensul unei tranziții graduale și durabile, cu protejarea realizărilor deja obținute.”

               3.

               Articolul 3 se modifică după cum urmează:

                           (a)

                           la alineatul (1), litera (a) se înlocuiește cu următorul text:

                                       „(a)

                                       oferă asistență guvernului afgan pentru a înregistra progrese în cadrul reformei instituționale a Ministerului Internelor și pentru a elabora și a pune în aplicare într-un mod coerent politicile și strategia privind crearea de structuri durabile și eficiente de poliție civilă, inclusiv integrarea principiului egalității între femei și bărbați, în special în ceea ce privește poliția afgană în uniformă (civilă) și poliția afgană de combatere a criminalității;”

                                 ;

                           (b)

                           la alineatul (1), litera (b) se înlocuiește cu următorul text:

                                       „(b)

                                       oferă asistență guvernului afgan pentru a spori profesionalismul în rândul poliției naționale afgane (ANP), în special sprijinind recrutarea, fidelizarea și integrarea în mod sustenabil a femeilor în posturi de ofițeri de poliție, crearea unei infrastructuri pentru instruire și promovând capacitățile afgane de a elabora și a furniza instruire;”

                                 ;

                           (c)

                           la alineatul (1), litera (d) se înlocuiește cu următorul text:

                                       „(d)

                                       îmbunătățește coeziunea și coordonarea între actorii internaționali și acționează în continuare în sensul dezvoltării de strategii privind reforma poliției în special prin intermediul Comitetul internațional de coordonare a poliției (IPCB) în strânsă coordonare cu comunitatea internațională și prin intermediul unei cooperări continue cu partenerii-cheie, inclusiv cu misiunea de sprijin ferm aflată sub comanda NATO și cu alți participanți.”

                                 ;

                           (d)

                           alineatul (3) se elimină.

               4.

               Articolul 4 se înlocuiește cu următorul text:
               „Articolul 4
               Structura misiunii
               (1)   EUPOL AFGANISTAN are comandamentul la Kabul.
               (2)   EUPOL AFGANISTAN este structurată în conformitate cu documentele sale de planificare.”

               5.

               Articolul 6 se modifică după cum urmează:

                           (a)

                           se introduce următorul alineat:
                           „(1a)   Șeful misiunii este reprezentantul EUPOL AFGANISTAN în domeniul său de responsabilitate. Șeful misiunii poate delega atribuții de administrare referitoare la personal și chestiuni financiare unor membri ai personalului EUPOL AFGANISTAN, sub responsabilitatea sa generală.”;

                           (b)

                           alineatul (4) se elimină;

                           (c)

                           alineatul (8) se înlocuiește cu următorul text:
                           „(8)   Șeful misiunii se asigură că EUPOL AFGANISTAN colaborează îndeaproape, coordonează și cooperează cu guvernul afgan și, după caz, cu actorii internaționali relevanți, inclusiv misiunea de sprijin ferm aflată sub comanda NATO, Misiunea Organizației Națiunilor Unite de asistență din Afganistan (UNAMA) și statele terțe implicate în prezent în reforma poliției din Afganistan.”

               6.

               La articolul 7 alineatul (5) se înlocuiește cu următorul text:
               „(5)   Toți membrii personalului își îndeplinesc sarcinile și acționează în interesul misiunii. Toți membrii personalului respectă principiile de securitate și standardele minime instituite prin Decizia 2013/488/UE a Consiliului (2).

               7.

               La articolul 8, alineatul (3) se înlocuiește cu următorul text:
               „(3)   Condițiile de angajare, precum și drepturile și obligațiile personalului internațional și local se stabilesc prin contractele care urmează să fie încheiate între EUPOL AFGANISTAN și membrii personalului vizați.”

               8.

               La articolul 11 alineatul (6) se înlocuiește cu următorul text:
               „(6)   Șeful misiunii se asigură că informațiile UE clasificate sunt protejate în conformitate cu Decizia 2013/488/UE.”

               9.

               Se introduce următorul articol:
               „Articolul 12b
               Dispoziții juridice
               EUPOL AFGANISTAN are capacitatea de a achiziționa servicii și bunuri, de a încheia contracte și acorduri administrative, de a angaja personal, de a deține conturi bancare, de a dobândi și a înstrăina active și de a se achita de obligații, precum și de a fi parte în proceduri judiciare, după cum este necesar pentru punerea în aplicare a prezentei decizii.”

               10.

               Articolul 13 se înlocuiește cu următorul text:
               „Articolul 13
               Dispoziții financiare
               (1)   Valoarea de referință financiară destinată acoperirii cheltuielilor aferente EUPOL AFGANISTAN în perioada 31 mai 2010-31 iulie 2011 este de 54 600 000 EUR.
               Valoarea de referință financiară destinată acoperirii cheltuielilor aferente EUPOL AFGANISTAN în perioada 1 august 2011-31 iulie 2012 este de 60 500 000 EUR.
               Valoarea de referință financiară destinată acoperirii cheltuielilor aferente EUPOL AFGANISTAN în perioada 1 august 2012-31 mai 2013 este de 56 870 000 EUR.
               Valoarea de referință financiară destinată acoperirii cheltuielilor aferente EUPOL AFGANISTAN în perioada 1 iunie 2013-31 decembrie 2014 este de 108 050 000 EUR.
               Valoarea de referință financiară destinată acoperirii cheltuielilor aferente EUPOL AFGANISTAN în perioada 1 ianuarie 2015-31 decembrie 2015 este de 57 750 000 EUR.
               (2)   Toate cheltuielile se gestionează în conformitate cu normele și procedurile aplicabile bugetului general al Uniunii. Participarea persoanelor fizice și juridice în atribuirea unor contracte de achiziții de către EUPOL AFGANISTAN este deschisă fără restricții. În plus, bunurilor achiziționate de către EUPOL AFGANISTAN nu li se aplică nicio regulă de origine. Sub rezerva aprobării de către Comisie, misiunea poate încheia acorduri de natură tehnică cu state membre, cu statul gazdă, cu state terțe participante și cu alți actori internaționali privind furnizarea de echipamente, servicii și spații către EUPOL AFGANISTAN.
               (3)   EUPOL AFGANISTAN răspunde de execuția bugetului misiunii. În acest scop, EUPOL AFGANISTAN semnează un acord cu Comisia.
               (4)   Fără a aduce atingere dispozițiilor existente privind statutul EUPOL AFGANISTAN și al personalului acestuia, EUPOL AFGANISTAN este responsabil pentru orice pretenții și obligații care decurg din executarea mandatului începând cu 1 ianuarie 2015, cu excepția pretențiilor legate de abateri grave ale șefului misiunii, pentru care șeful misiunii este responsabil.
               (5)   Punerea în aplicare a dispozițiilor financiare nu aduce atingere lanțului de comandă, astfel cum se prevede la articolele 5, 6 și 9, și nici cerințelor operaționale ale EUPOL AFGANISTAN, inclusiv compatibilitatea echipamentelor și interoperabilitatea echipelor sale.
               (6)   Cheltuielile sunt eligibile începând cu data semnării acordului menționat la alineatul (3).”

               11.

               Se introduce următorul articol:
               „Articolul 13a
               Celula de proiecte
               (1)   EUPOL AFGANISTAN dispune de o celulă de proiecte pentru identificarea și punerea în aplicare a proiectelor. EUPOL AFGANISTAN, acolo unde este cazul, facilitează și furnizează consultanță pentru proiectele puse în aplicare de statele membre și statele terțe, sub responsabilitatea acestora, în domenii legate de mandatul EUPOL AFGANISTAN și în sprijinul obiectivelor acesteia.
               (2)   Sub rezerva alineatului (3), EUPOL AFGANISTAN este autorizată să recurgă la contribuții financiare din partea statelor membre sau a unor state terțe pentru punerea în aplicare a proiectelor identificate care completează în mod coerent celelalte acțiuni ale EUPOL AFGANISTAN în următoarele cazuri:

                           —

                           proiectele sunt prevăzute în situația financiară aferentă prezentei decizii; sau

                           —

                           proiectele sunt integrate în cursul mandatului prin intermediul unei modificări a situației financiare la solicitarea șefului misiunii.

                     EUPOL AFGANISTAN încheie un acord cu statele vizate, care acoperă în special procedurile specifice pentru soluționarea oricăror plângeri formulate de părți terțe cu privire la prejudiciile cauzate ca urmare a acțiunilor sau omisiunilor din partea EUPOL AFGANISTAN în utilizarea fondurilor furnizate de statele vizate. În niciun caz, statele contribuitoare nu pot angaja răspunderea Uniunii sau a ÎR pentru acțiunile sau omisiunile EUPOL AFGANISTAN în utilizarea fondurilor furnizate de statele respective.
               (3)   Contribuțiile financiare din partea statelor terțe pentru celula de proiecte sunt supuse condiției acceptării de către COPS.”

               12.

               La articolul 14, alineatele (1)-(4) se înlocuiesc cu următorul text:
               „(1)   ÎR este autorizat să comunice informații și documente UE clasificate întocmite pentru misiune către NATO sau misiunea de sprijin ferm aflate sub comanda NATO, în conformitate cu Decizia 2013/488/UE. În acest scop se încheie acorduri de natură tehnică la nivel local.
               (2)   ÎR este autorizat să comunice statelor terțe asociate la prezenta decizie, după caz și în conformitate cu necesitățile misiunii, informații și documente UE clasificate până la nivelul «CONFIDENTIEL UE», întocmite pentru misiune, în conformitate cu Decizia 2013/488/UE.
               (3)   ÎR este autorizat să comunice UNAMA, după caz și în conformitate cu necesitățile operaționale ale misiunii, informații și documente UE clasificate până la nivelul «RESTREINT UE», întocmite pentru misiune, în conformitate cu Decizia 2013/488/UE. În acest scop se încheie acorduri la nivel local.
               (4)   În caz de necesitate operațională precisă și imediată, ÎR este de asemenea autorizat să comunice statului gazdă informații și documente UE clasificate până la nivelul «RESTREINT UE», întocmite pentru misiune, în conformitate cu Decizia 2013/488/UE. Între ÎR și autoritățile competente ale statului gazdă se încheie acorduri în acest scop.”

               13.

               Articolul 17 se înlocuiește cu următorul text:
               „Articolul 17
               Intrarea în vigoare și durata
               Prezenta decizie intră în vigoare la data adoptării.
               Se aplică de la 31 mai 2010 până la 31 decembrie 2016.”

         Articolul 2
   Prezenta decizie intră în vigoare la data adoptării.
   Se aplică de la 1 ianuarie 2015.

      Adoptată la Bruxelles, 17 decembrie 2014.

            Pentru Consiliu

            Președintele

         G. L. GALLETTI

      (1)  Decizia 2010/279/PESC a Consiliului din 18 mai 2010 privind Misiunea de Poliție a Uniunii Europene în Afganistan (EUPOL AFGANISTAN) (JO L 123, 19.5.2010, p. 4).

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).”


Anunţ juridic important

|

2013/357/UE: Decizia Băncii Centrale Europene din 21 iunie 2013 de stabilire a măsurilor necesare pentru contribuția la valoarea capitalului propriu acumulat al Băncii Centrale Europene și pentru ajustarea creanțelor băncilor centrale naționale echivalente activelor din rezervele valutare transferate (BCE/2013/15)

Jurnalul Oficial L 187 , 06/07/2013 p. 0009 - 0012

		Decizia Băncii Centrale Europenedin 21 iunie 2013de stabilire a măsurilor necesare pentru contribuția la valoarea capitalului propriu acumulat al Băncii Centrale Europene și pentru ajustarea creanțelor băncilor centrale naționale echivalente activelor din rezervele valutare transferate(BCE/2013/15)(2013/357/UE)CONSILIUL GUVERNATORILOR BĂNCII CENTRALE EUROPENE,având în vedere Statutul Sistemului European al Băncilor Centrale și al Băncii Centrale Europene (denumit în continuare "Statutul SEBC"), în special articolul 30,întrucât:(1) Având în vedere aderarea Croației la Uniunea Europeană și intrarea băncii sale centrale naționale (BCN), Hrvatska narodna banka, în Sistemul European al Băncilor Centrale (SEBC) la 1 iulie 2013, Decizia BCE/2013/17 din 21 iunie 2013 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene [1] prevede extinderea grilei de repartiție pentru subscrierea la capitalul Băncii Centrale Europene (BCE) (denumită în continuare "grilă de repartiție pentru capital") în conformitate cu articolul 29.3 din Statutul SEBC și stabilește, cu aplicare de la 1 iulie 2013, noile ponderi atribuite fiecărei BCN în grila de repartiție pentru capital extinsă (denumite în continuare "ponderi în grila de repartiție pentru capital").(2) Ajustarea ponderilor în grila de repartiție pentru capital și modificările rezultate în cotele BCN din capitalul subscris al BCE determină necesitatea ajustării creanțelor pe care BCE le-a creditat în temeiul articolului 30.3 din Statutul SEBC către BCN ale statelor membre a căror monedă este euro (denumite în continuare "BCN din zona euro") și care sunt echivalente contribuțiilor BCN din zona euro cu active din rezervele valutare la BCE (denumite în continuare "creanțe"). Acele BCN din zona euro ale căror creanțe cresc datorită creșterii ponderilor acestora în grila de repartiție pentru capital de la 1 iulie 2013 ar trebui, prin urmare, să efectueze un transfer compensatoriu către BCE, în timp ce BCE ar trebui să efectueze un transfer compensatoriu către acele BCN din zona euro ale căror creanțe scad din cauza unei scăderi a ponderilor acestora în grila de repartiție pentru capital.(3) Plafonul până la care activele constând în rezerve valutare pot fi transferate BCE va fi echivalent sumei de 57951042976,26 EUR, începând de la 1 iulie 2013.(4) În conformitate cu principiile generale ale echității, egalității de tratament și protejării așteptărilor legitime care stau la baza Statutului SEBC, acele BCN din zona euro a căror cotă relativă în valoarea capitalului propriu acumulat al BCE crește datorită ajustărilor sus-menționate ar trebui, de asemenea, să efectueze un transfer compensatoriu către BCN din zona euro ale căror cote relative scad.(5) Pentru a se calcula ajustarea valorii cotei fiecărei BCN din zona euro în valoarea capitalului propriu acumulat al BCE, ponderile ce revin fiecărei BCN din zona euro în grila de repartiție pentru capital până la 30 iunie 2013 și cu aplicare de la 1 iulie 2013 ar trebui exprimate ca procent din capitalul total al BCE subscris de toate BCN din zona euro.(6) În consecință, este necesară adoptarea unei noi decizii a BCE care să abroge Decizia BCE/2008/27 din 12 decembrie 2008 de stabilire a măsurilor necesare pentru contribuția la valoarea acumulată a capitalului propriu al Băncii Centrale Europene și pentru ajustarea creanțelor băncilor centrale naționale echivalente activelor din rezervele valutare transferate [2],ADOPTĂ PREZENTA DECIZIE:Articolul 1DefinițiiÎn sensul prezentei decizii:(a) "valoarea capitalului propriu acumulat" înseamnă totalul rezervelor BCE, conturilor de reevaluare și provizioanelor echivalente rezervelor, calculat de BCE la 30 iunie 2013, plus sau minus valoarea netă a profitului acumulat sau a pierderii acumulate a BCE, după caz, de la 1 ianuarie 2013 până la 30 iunie 2013. Rezervele BCE și provizioanele echivalente rezervelor cuprind, fără a limita caracterul general al "valorii capitalului propriu acumulat", fondul general de rezervă și provizioanele pentru riscul valutar, riscul ratei dobânzii, riscul de credit și riscul privind prețul aurului;(b) "data transferului" înseamnă 12 iulie 2013;(c) "venitul BCE rezultat din bancnotele euro" are același sens ca termenul "venitul BCE rezultat din bancnotele euro în circulație" definit la articolul 1 litera (c) din Decizia BCE/2010/24 din 25 noiembrie 2010 privind distribuirea provizorie a venitului Băncii Centrale Europene rezultat din bancnotele euro în circulație și provenit din titlurile de valoare achiziționate în cadrul programului privind piețele titlurilor de valoare [3];(d) "venitul BCE rezultat din SMP" are același sens ca termenul "venitul BCE provenit din titluri de valoare achiziționate în cadrul programului privind piețele titlurilor de valoare (SMP)" definit la articolul 1 litera (d) din Decizia BCE/2010/24.Articolul 2Contribuția la rezervele și provizioanele BCE(1) În cazul în care cota unei BCN din zona euro în valoarea capitalului propriu acumulat crește datorită creșterii ponderii sale în grila de repartiție pentru capital cu aplicare de la 1 iulie 2013, respectiva BCN din zona euro transferă către BCE, la data transferului, suma determinată în temeiul alineatului (3).(2) În cazul în care cota unei BCN din zona euro în valoarea capitalului propriu acumulat scade din cauza scăderii ponderii sale în grila de repartiție pentru capital cu aplicare de la 1 iulie 2013, respectiva BCN din zona euro primește de la BCE, la data transferului, suma determinată în temeiul alineatului (3).(3) La 12 iulie 2013, BCE calculează și confirmă fiecărei BCN din zona euro fie suma pe care respectiva BCN din zona euro trebuie să o transfere către BCE, în cazul în care se aplică alineatul (1), fie suma pe care respectiva BCN din zona euro o primește de la BCE, în cazul în care se aplică alineatul (2). Ținând cont de rotunjirile necesare, fiecare sumă de transferat sau de primit se calculează prin înmulțirea valorii capitalului propriu acumulat cu diferența absolută dintre ponderea fiecărei BCN din zona euro în grila de repartiție pentru capital la 30 iunie 2013 și ponderea sa în grila de repartiție pentru capital cu aplicare de la 1 iulie 2013, după care rezultatul se împarte la 100.(4) Fiecare dintre sumele menționate la alineatul (3) se datorează în euro la 1 iulie 2013, dar se transferă efectiv la data transferului.(5) La data transferului, o BCN din zona euro sau BCE care trebuie să transfere o sumă în temeiul alineatului (1) sau al alineatului (2) transferă separat și dobânzile acumulate în perioada cuprinsă între 1 iulie 2013 și data transferului, aferente fiecărei sume datorate de respectiva BCN din zona euro sau de BCE. Părțile care transferă și care primesc dobânzile sunt aceleași cu părțile care transferă și care primesc sumele purtătoare de dobânzi.(6) Dacă valoarea capitalului propriu acumulat este mai mică de zero, sumele care trebuie transferate sau primite în temeiul alineatului (3) și al alineatului (5) se decontează în sens invers celor precizate la alineatul (3) și la alineatul (5).Articolul 3Ajustarea creanțelor echivalente activelor din rezervele valutare transferate(1) Creanțele BCN din zona euro se ajustează cu aplicare de la 1 iulie 2013, în conformitate cu ponderile lor ajustate în grila de repartiție pentru capital. Cu aplicare de la 1 iulie 2013, valoarea creanțelor BCN din zona euro este indicată în a treia coloană a tabelului din anexa la prezenta decizie.(2) În virtutea prezentei dispoziții și fără a fi nevoie de îndeplinirea altor formalități sau acțiuni, se consideră că fiecare BCN din zona euro a transferat sau a primit la 1 iulie 2013 valoarea absolută a creanței (în euro) indicată în dreptul denumirii sale în a patra coloană a tabelului din anexa la prezenta decizie, unde "–" se referă la o creanță pe care BCN din zona euro o transferă către BCE, iar "+" la o creanță pe care BCE o transferă către BCN din zona euro.(3) La 1 iulie 2013, fiecare BCN din zona euro fie transferă, fie primește valoarea absolută a sumei (în euro) indicată în dreptul denumirii sale în a patra coloană a tabelului din anexa la prezenta decizie, unde "+" se referă la suma pe care BCN din zona euro o transferă către BCE, iar "–" la suma pe care BCE o transferă către BCN din zona euro.Articolul 4Aspecte financiare conexe(1) Prin derogare de la articolul 2 alineatul (1) al treilea paragraf din Decizia BCE/2010/23 din 25 noiembrie 2010 privind repartizarea venitului monetar al băncilor centrale naționale ale statelor membre a căror monedă este euro [4], pe perioada de la 1 iulie 2013 la 30 iulie 2013, soldurile intra‐Eurosistem aferente bancnotelor euro aflate în circulație se calculează în baza grilei de repartiție valabile de la 1 iulie 2013 aplicate soldurilor aferente volumului total de bancnote euro aflate în circulație la 28 iunie 2013. Pentru perioada de la 1 iulie 2013 până la 31 decembrie 2013, sumele compensatorii și înregistrările din contabilitate destinate să echilibreze aceste sume, astfel cum se descrie la articolul 4 alineatul (5) din Decizia BCE/2010/23, sunt înregistrate în contabilitatea fiecărei BCN cu data valutei de 1 iulie 2013.(2) În ceea ce privește perioada de la 1 ianuarie 2013 până la 30 iunie 2013, venitul monetar al BCN din zona euro se repartizează și distribuie în conformitate cu ponderile în grila de repartiție pentru capital aplicabile la 30 iunie 2013.(3). Profitul sau pierderea netă a BCE, după caz, pentru exercițiul financiar 2013 se repartizează în baza ponderilor în grila de repartiție pentru capital aplicabile la 1 iulie 2013.(4) Orice distribuire provizorie a venitului BCE rezultat din bancnotele euro și/sau a venitului BCE rezultat din SMP pentru anul 2013 se repartizează în baza ponderilor în grila de repartiție pentru capital aplicabilă la 1 iulie 2013.(5) În cazul în care BCE are o pierdere în exercițiul financiar 2013, BCE compensează pierderea cu următoarele elemente:(a) fonduri eliberate din fondul general de rezervă al BCE;(b) sub rezerva unei decizii a Consiliului guvernatorilor în temeiul articolului 33 din Statutul SEBC, venitul monetar al BCN de la 1 iulie 2013 la 31 decembrie 2013;(c) sub rezerva unei decizii a Consiliului guvernatorilor în temeiul articolului 33 din Statutul SEBC, venitul monetar al BCN de la 1 ianuarie 2013 la 30 iunie 2013.(6) În cazul în care venitul monetar pus în comun al BCN de la 1 ianuarie 2013 până la 30 iunie 2013 trebuie transferat BCE pentru acoperirea pierderii exercițiului financiar, se efectuează plăți compensatorii în plus față de plățile descrise la articolele 2 și 3. Fiecare BCN din zona euro a cărei pondere în grila de repartiție pentru capital crește la 1 iulie 2013 efectuează o asemenea plată către BCE, iar BCE efectuează o asemenea plată către fiecare BCN din zona euro a cărei pondere în grila de repartiție pentru capital scade la 1 iulie 2013. Valoarea plăților compensatorii se calculează după cum urmează. Venitul monetar total pentru perioada de la 1 ianuarie 2013 la 30 iunie 2013 transferat BCE pentru acoperirea pierderii sale este înmulțit cu diferența absolută dintre ponderea în grila de repartiție pentru capital a BCN din zona euro la 30 iunie 2013 și ponderea acesteia în grila de repartiție pentru capital la 1 iulie 2013, după care rezultatul se împarte la 100. Plățile compensatorii legate de venitul monetar al BCN sunt purtătoare de dobânzi de la 1 ianuarie 2014 până la data efectuării acestora.(7) Plățile compensatorii suplimentare legate de venitul monetar al BCN descrise la alineatul (6), precum și dobânzile acumulate aferente se plătesc în a doua zi lucrătoare după a doua reuniune a Consiliului guvernatorilor din februarie 2014.Articolul 5Dispoziții generale(1) Dobânzile acumulate în temeiul articolului 2 alineatul (5) și al articolului 4 alineatul (6) se calculează zilnic, prin utilizarea metodei de calcul "număr de zile/360" la o rată egală cu cea mai recentă rată a dobânzii marginale utilizată de Eurosistem în licitațiile sale pentru operațiunile principale de refinanțare.(2) Fiecare transfer în conformitate cu articolul 2 alineatele (1), (2) și (5), articolul 3 alineatul (3) și articolul (4) alineatele (6) și (7) are loc separat prin TARGET2.(3) BCE și BCN din zona euro care au obligația efectuării unui transfer prevăzut la alineatul (2) dau, în timp util, instrucțiunile necesare pentru executarea în mod corespunzător și la timp a transferului.Articolul 6Intrare în vigoare și abrogare(1) Prezenta decizie intră în vigoare la 1 iulie 2013.(2) Decizia BCE/2008/27 se abrogă de la 1 iulie 2013.(3) Trimiterile la Decizia BCE/2008/27 se interpretează ca trimiteri la prezenta decizie.Adoptată la Frankfurt pe Main, 21 iunie 2013.Președintele BCEMario Draghi[1] A se vedea pagina 15 din prezentul Jurnal Oficial.[2] JO L 21, 24.1.2009, p. 77.[3] JO L 6, 11.1.2011, p. 35.[4] JO L 35, 9.2.2011, p. 17.--------------------------------------------------ANEXĂCREANȚELE ECHIVALENTE ACTIVELOR DIN REZERVELE VALUTARE TRANSFERATE CĂTRE BCE(EUR) |BCN din zona euro | Creanță echivalentă activelor din rezervele valutare transferate către BCE, la 30 iunie 2013 | Creanță echivalentă activelor din rezervele valutare transferate către BCE, de la 1 iulie 2013 | Valoarea transferului |Nationale Bank van België/Banque Nationale de Belgique | 1397303846,77 | 1401024414,99 | 3720568,22 |Deutsche Bundesbank | 10909120274,33 | 10871789515,48 | –37330758,85 |Eesti Pank | 103115678,01 | 103152856,50 | 37178,49 |Banc Ceannais na hÉireann/Central Bank of Ireland | 639835662,35 | 643894038,51 | 4058376,16 |Bank of Greece | 1131910590,58 | 1129060170,31 | –2850420,27 |Banco de España | 4783645755,10 | 4782873429,96 | –772325,14 |Banque de France | 8192338994,75 | 8190916316,35 | –1422678,40 |Banca d’Italia | 7198856881,40 | 7218961423,55 | 20104542,15 |Central Bank of Cyprus | 78863331,39 | 77248740,29 | –1614591,10 |Banque centrale du Luxembourg | 100638597,47 | 100776863,74 | 138266,27 |Bank Ċentrali ta’ Malta/Central Bank of Malta | 36407323,18 | 36798912,29 | 391589,11 |De Nederlandsche Bank | 2297463391,20 | 2298512217,57 | 1048826,37 |Oesterreichische Nationalbank | 1118545877,01 | 1122511702,45 | 3965825,44 |Banco de Portugal | 1008344596,55 | 1022024593,93 | 13679997,38 |Banka Slovenije | 189410251,00 | 189499910,53 | 89659,53 |Národná banka Slovenska | 399443637,59 | 398761126,72 | –682510,87 |Suomen Pankki | 722328204,76 | 721838191,31 | –490013,45 |Total [1]: | 40307572893,44 | 40309644424,48 | 2071531,04 |[1] Datorită rotunjirii, este posibil ca totalurile să nu corespundă sumei tuturor cifrelor indicate.--------------------------------------------------


title: Decizia Consiliului din 29 mai 2013 de numire a membrilor și a supleanților în cadrul Consiliului de administrație al Institutului European pentru Egalitatea de Șanse între Femei și Bărbați

text:
               30.5.2013

               RO

               Jurnalul Oficial al Uniunii Europene

               C 151/12

         DECIZIA CONSILIULUI
   din 29 mai 2013
   de numire a membrilor și a supleanților în cadrul Consiliului de administrație al Institutului European pentru Egalitatea de Șanse între Femei și Bărbați
   2013/C 151/08
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1922/2006 al Parlamentului European și al Consiliului din 20 decembrie 2006 privind înființarea unui Institut European pentru Egalitatea de Șanse între Femei și Bărbați (1), în special articolul 10,
   întrucât:

               (1)

               Articolul 10 din Regulamentul (CE) nr. 1922/2006 prevede, printre altele, numirea de către Consiliu a celor 18 membri ai Consiliului de administrație al Institutului European pentru Egalitatea de Șanse între Femei și Bărbați, precum și a supleanților acestora, pentru o perioadă de trei ani.

               (2)

               Optsprezece state membre (Bulgaria, Danemarca, Estonia, Irlanda, Grecia, Italia, Cipru, Letonia, Lituania, Luxemburg, Malta, Țările de Jos, Austria, Polonia, România, Slovacia, Finlanda și Regatul Unit) trebuie să desemneze membri și supleanți pentru perioada 1 iunie 2013-31 mai 2016.

               (3)

               Guvernele tuturor statelor membre menționate mai sus au prezentat Consiliului listele de candidați,

         ADOPTĂ PREZENTA DECIZIE:
   Articolul 1
   Următoarele persoane se numesc în calitate de membri și de supleanți în cadrul Consiliului de administrație al Institutului European pentru Egalitatea de Șanse între Femei și Bărbați pentru perioada 1 iunie 2013-31 mai 2016:
   REPREZENTANȚI AI GUVERNELOR

               Țara

               Membri

               Supleanți

               Bulgaria

               Dna Irina IVANOVA

               Dna Ginka MASHOVA

               Danemarca

               Dna Kira APPEL

               Dl Søren FELDBÆK WINTER

               Estonia

               Dna Käthlin SANDER

               Dna Helena PALL

               Irlanda

               Dna Pauline M. MOREAU

               Dl Patrick O'LEARY

               Grecia

               Dna Fotini ZIGOURI

               Dna Maria EYTHIMIOY

               Italia

               Dna Patrizia DE ROSE

               Cipru

               Dna Kalliope AGAPIOU-JOSEPHIDES

               Dl Demetris MICHAELIDES

               Letonia

               Dna Diāna JAKAITE

               Dna Agnese GAILE

               Lituania

               Dna Vanda JURŠĖNIENĖ

               Dna Dalia LEINARTĖ

               Luxemburg

               Dna Maryse FISCH

               Dna Isabelle SCHROEDER

               Malta

               Dna Romina BARTOLO

               Dna Therese SPITERI

               Țările de Jos

               Dna Carlien SCHEELE

               Dna Jantina WALRAVEN

               Austria

               Dna Vera JAUK

               Dl Dietmar HILLBRAND

               Polonia

               Dna Monika KSIENIEWICZ

               Dna Aleksandra DUDA

               România

               Dna Andra Cristina CROITORU

               Dna Daniela COZMA

               Slovacia

               Dna Oľga PIETRUCHOVÁ

               Dl Andrej KURUC

               Finlanda

               Dna Tarja HEINILÄ-HANNIKAINEN

               Dna Riitta MARTIKAINEN

               Regatul Unit

               Dl Charles RAMSDEN

               Dl Paul HOWARTH

         Articolul 2
   Prezenta decizie intră în vigoare la data adoptării.

      Adoptată la Bruxelles, 29 mai 2013.

            Pentru Consiliu

            Președintele

         R. BRUTON

      (1)  JO L 403, 30.12.2006, p. 9.


               5.8.2016

               RO

               Jurnalul Oficial al Uniunii Europene

               C 285/19

         P8_TA(2014)0046
   Cererea de ridicare a imunității deputatei Ana Gomes
   Decizia Parlamentului European din 13 noiembrie 2014 privind cererea de ridicare a imunității deputatei Ana Gomes (2014/2045(IMM))
   (2016/C 285/05)

      Parlamentul European,

               —

               având în vedere cererea de ridicare a imunității deputatei Ana Gomes, transmisă la 18 iunie 2014 de Procurorul General adjunct al Republicii Portugheze, în legătură cu procedura penală aflată pe rolul Secției 2 a Departamentului de cercetări și acțiune penală (cu numărul de referință NUIPC 8773/13.4TDLSB), și comunicată în ședința plenară din 3 iulie 2014,

               —

               în urma audierii Anei Gomes, în conformitate cu articolul 9 alineatul (5) din Regulamentul de procedură,

               —

               având în vedere articolul 8 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),

               —

               având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,

               —

               având în vedere raportul Comisiei pentru afaceri juridice (A8-0025/2014),

               A.

               întrucât Procurorul General adjunct al Republicii Portugheze a transmis cererea de ridicare a imunității parlamentare a deputatei Ana Gomes, înaintată de procurorul Departamentului de cercetări și acțiune penală din Lisabona în legătură cu presupuse declarații defăimătoare făcute de dna Gomes în timpul unei dezbateri televizate; întrucât cererea a fost înaintată în vederea inițierii acțiunii penale împotriva dnei Gomes și pentru ca această să poate fi interogată în cadrul respectivei acțiuni;

               B.

               întrucât, potrivit articolului 8 din Protocolul nr. 7 privind privilegiile și imunitățile Uniunii Europene, membrii Parlamentului European nu pot fi cercetați, reținuți sau urmăriți datorită opiniilor sau voturilor exprimate în cadrul exercitării funcțiilor lor.

               C.

               întrucât articolul 6 din Regulamentul său de procedură prevede că în exercitarea competențelor sale în ceea ce privește privilegiile și imunitățile, Parlamentul acționează pentru conservarea integrității sale ca adunare legislativă democratică și asigurarea independenței deputaților în îndeplinirea atribuțiilor care le revin;

               D.

               întrucât Curtea de Justiție a recunoscut că o declarație făcută de un deputat în afara incintei Parlamentului European poate constitui o opinie exprimată în cadrul exercitării funcțiilor sale în conformitate cu articolul 8 din Protocol, având în vedere că nu contează locul în care este făcută declarația, ci natura și conținutul acesteia;

               E.

               întrucât în democrațiile moderne dezbaterea politică are loc nu numai în Parlament, ci și prin mijloacele de comunicare, de la declarații de presă, până la internet;

               F.

               întrucât în cadrul emisiunii de televiziune în cauză, Ana Gomes a intervenit în calitate de deputat în Parlamentul European pentru a discuta chestiuni de care se interesase la nivel european, așa cum demonstrează, printre altele, întrebările cu solicitare de răspuns scris adresate Comisiei, care au fost depuse de deputată;

               G.

               întrucât atrăgând atenția asupra deciziei guvernului portughez de a privatiza șantierul naval de la Viana do Castelo, decizie care a dus la o investigație din partea Comisiei Europene privind încălcarea normelor privind ajutoarele de stat, Ana Gomes își îndeplinea mandatul de deputat în Parlamentul European;

               1.

               hotărăște să nu ridice imunitatea deputatei Ana Gomes;

               2.

               încredințează Președintelui sarcina de a transmite imediat prezenta decizie, precum și raportul comisiei competente, autorității competente a Republicii Portugheze.

      (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.)


title: Decizia Consiliului din 2 iunie 1997 privind încheierea unui Acord de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte

text:
Anunţ juridic important

|

31997D0430

Jurnalul Oficial L 187 , 16/07/1997 p. 0001 - 0002 ediţie specială în limba cehă capitol 11 volum 26 p. 122  - 123 ediţie specială în limba estonă capitol 11 volum 26 p. 122  - 123 ediţie specială în limba maghiară capitol 11 volum 26 p. 122  - 123 ediţie specială în limba lituaniană capitol 11 volum 26 p. 122  - 123 LV.ES capitol 11 volum 26 p. 122  - 123 MT.ES capitol 11 volum 26 p. 122  - 123 PL.ES capitol 11 volum 26 p. 122  - 123 SK.ES capitol 11 volum 26 p. 122  - 123 ediţie specială în limba slovenă capitol 11 volum 26 p. 122  - 123

		19970602Decizia Consiliuluidin 2 iunie 1997privind încheierea unui Acord de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte(97/430/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113 și articolul 130y, coroborate cu articolul 228 alineatul (2) prima frază și articolul 228 alineatul (3) al doilea paragraf,având în vedere propunerea Comisiei [1],având în vedere avizul conform al Parlamentului European [2],întrucât, potrivit articolului 130u din tratat, politica Comunității în domeniul cooperării pentru dezvoltare trebuie să favorizeze dezvoltarea economică și socială durabilă a țărilor în curs de dezvoltare, integrarea armonioasă și progresivă a acestora în economia mondială precum și lupta împotriva sărăciei din aceste țări;întrucât Acordul de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte, semnat la Bruxelles la 24 februarie 1997, va servi la consolidarea legăturilor dintre palestinieni și Uniunea Europeană în cadrul Parteneriatului euro-mediteranean și va deschide calea pentru începerea negocierilor în vederea încheierii unui acord de asociere euro-mediteranean,DECIDE:Articolul 1Acordul de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte, precum și anexele, protocoalele, schimburile de scrisori și declarațiile aferente acestuia se adoptă în numele Comunității.Textele actelor menționate în primul paragraf se anexează la prezenta decizie.Articolul 2Președintele Consiliului procedează, în numele Comunității, la notificarea prevăzută la articolul 75 din acordul interimar.Articolul 3Comisia, asistată de reprezentanții statelor membre, reprezintă Comunitatea în comitetul mixt instituit potrivit articolului 63 din acordul interimar.În sensul articolului 63 alineatul (1) al doilea paragraf din acordul menționat anterior, poziția Comunității în cadrul Comitetului mixt va fi adoptată de Consiliu, care hotărăște la propunerea Comisiei, de fiecare dată potrivit dispozițiilor corespunzătoare din Tratatul de instituire a Comunității Europene.Adoptată la Luxemburg, 2 iunie 1997.Pentru ConsiliuPreședinteleH. Van Mierlo[1] JO C 128, 24.4.1997, p. 1.[2] JO C 132, 28.4.1997.--------------------------------------------------


title: 2009/205/CE: Decizia Parlamentului European din 22 aprilie 2008 privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2006

text:
               31.3.2009

               RO

               Jurnalul Oficial al Uniunii Europene

               L 88/126

         DECIZIA PARLAMENTULUI EUROPEAN
   din 22 aprilie 2008
   privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2006
   (2009/205/CE)
   PARLAMENTUL EUROPEAN,
   având în vedere conturile anuale finale ale Centrului European de Prevenire și Control al Bolilor pentru exercițiul financiar 2006 (1),
   având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2006, însoțit de răspunsurile centrului (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (4), în special articolul 23,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A6-0117/2008),

               1.

               acordă directorului Centrului European de Prevenire și Control al Bolilor descărcarea de gestiune pentru execuția bugetului centrului aferent exercițiului financiar 2006;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European de Prevenire și Control al Bolilor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO C 261, 31.10.2007, p. 49.

      (2)  JO C 309, 19.12.2007, p. 99.

      (3)  JO L 248, 16.9.2002, p. 1.

      (4)  JO L 142, 30.4.2004, p. 1.

      (5)  JO L 357, 31.12.2002, p. 72.
    ---documentbreak---

               31.3.2009

               RO

               Jurnalul Oficial al Uniunii Europene

               L 88/127

         REZOLUŢIA PARLAMENTULUI EUROPEAN
   din 22 aprilie 2008
   conținând observațiile care fac parte integrantă din decizia privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2006
   PARLAMENTUL EUROPEAN,
   având în vedere conturile anuale finale ale Centrului European de Prevenire și Control al Bolilor pentru exercițiul financiar 2006 (1),
   având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2006, însoțit de răspunsurile centrului (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (4), în special articolul 23,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A6-0117/2008),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2006 și cu privire la legalitatea și regularitatea operațiunilor subiacente;

               B.

               întrucât, la 24 aprilie 2007, Parlamentul a acordat directorului Centrului European de Prevenire și Control al Bolilor descărcarea de gestiune pentru execuția bugetului centrului aferent exercițiului financiar 2005 (6), iar în rezoluția sa care însoțea decizia de descărcare de gestiune, inter alia,

                           —

                           constata că executarea bugetului aferent exercițiului financiar 2005 a fost marcată de o rată scăzută de angajare (84 %) și o rată considerabilă a reportărilor (35 % per total și aproape 90 % pentru cheltuielile operaționale), dar că această situație se datora parțial problemelor inerente perioadei de începere a activității centrului;

                           —

                           regreta faptul că nu au fost făcute angajamente bugetare pentru cheltuielile centrului din 2005 înainte de asumarea unor angajamente juridice și că, pentru aceeași perioadă, toate plățile centrului au fost făcute de către contabil fără ca ordonatorul de credite să fi emis ordine de plată;

                           —

                           observa că, în ciuda dispozițiilor din regulamentul financiar al centrului, conturile centrului nu au fost ținute în conformitate cu metoda dublei înregistrări în cursul exercițiului 2005, generând astfel riscul apariției unor erori,

   Observații generale referitoare la aspecte orizontale comune tuturor agențiilor UE și care prezintă relevanță pentru procedura de descărcare de gestiune a fiecărei agenții

               1.

               observă că bugetele celor 24 de agenții și ale celorlalte organisme descentralizate auditate de Curtea de Conturi totalizau 1 080,5 milioane EUR în 2006 [cel mai mare fiind cel al Agenției Europene pentru Reconstrucție, cu 271 milioane EUR, iar cel mai mic fiind cel al Colegiului European de Poliție (CEPOL), cu 5 milioane EUR];

               2.

               subliniază faptul că cercul organismelor externe ale UE care fac obiectul auditării și al descărcării de gestiune include în prezent nu numai agențiile tradiționale de reglementare, ci și agențiile executive instituite pentru a pune în aplicare programe specifice, iar în viitorul apropiat se va extinde astfel încât să cuprindă și întreprinderile comune instituite ca parteneriate de tip public-privat (inițiative tehnologice comune);

               3.

               observă, în ceea ce privește Parlamentul, că numărul de agenții care fac obiectul procedurii de descărcare de gestiune a evoluat după cum urmează: exercițiul financiar 2000: 8; 2001: 10; 2002: 11; 2003: 14; 2004: 14; 2005: 16; 2006: 20 de agenții de reglementare și 2 agenții executive (exceptând 2 agenții care sunt auditate de Curtea de Conturi, dar fac obiectul unui proces intern de descărcare de gestiune);

               4.

               conchide, așadar, că procesul de auditare/descărcare de gestiune a devenit greoi și disproporționat față de dimensiunea relativă a bugetelor agențiilor/organismelor descentralizate; încredințează comisiei sale competente sarcina de a efectua o revizuire cuprinzătoare a procesului de descărcare de gestiune în ceea ce privește agențiile și organismele descentralizate în vederea definirii unei abordări mai simple și mai raționale, ținându-se seama de numărul în continuă creștere al organismelor care vor necesita un raport separat de descărcare de gestiune în anii următori;

         Considerații de principiu

               5.

               solicită Comisiei să prezinte explicații clare, înainte de crearea unei noi agenții sau de reformarea unei agenții existente, cu privire la următoarele elemente: tipul agenției, obiectivele agenției, structura internă de conducere, produsele, serviciile, procedurile cheie, grupul țintă, clienții și părțile interesate de activitatea agenției, relația formală cu actorii externi, responsabilitatea bugetară, planificarea financiară și politica de personal și de recrutare a personalului;

               6.

               solicită ca fiecare agenție să fie guvernată în temeiul unui acord anual de performanță, care să fie formulat de agenție și de direcția generală competentă a Comisiei și care să conțină principalele obiective pentru anul următor, un cadru financiar și indicatori clari de măsurare a performanței;

               7.

               solicită auditarea periodică (și ad hoc) a performanței agențiilor de către Curtea de Conturi sau de către alt auditor independent; consideră că aceasta nu ar trebui să se limiteze la elementele tradiționale specifice gestiunii financiare și utilizării corespunzătoare a banilor publici, ci ar trebui să vizeze și eficiența și eficacitatea administrativă și să includă o evaluare a gestiunii financiare a fiecărei agenții;

               8.

               consideră că, în cazul agențiilor care își supraestimează în mod continuu nevoile bugetare, ar trebui aplicate reduceri tehnice în funcție de numărul de posturi vacante; este de părere că, pe termen lung, acest lucru va conduce la alocarea unor venituri mai mici pentru agenții și, prin urmare, și la costuri administrative mai reduse;

               9.

               constată că există o problemă serioasă generată de faptul că anumite agenții sunt criticate pentru că nu respectă normele privind achizițiile publice, regulamentul financiar, Statutul funcționarilor etc.; consideră că principalul motiv este că majoritatea reglementărilor și regulamentul financiar sunt destinate instituțiilor mai mari și că majoritatea agențiilor mici nu dispun de masa critică pentru a putea respecta aceste cerințe de reglementare; solicită, prin urmare, Comisiei să caute o soluție rapidă pentru sporirea eficacității, prin gruparea funcțiilor administrative ale mai multor agenții, pentru a se ajunge la această masă critică (luând în considerare schimbările necesare în reglementările de bază aplicabile agențiilor și independența lor bugetară) sau să elaboreze, de urgență, norme specifice pentru agenții (în special norme de aplicare pentru agenții) care să le permită să fie în deplină legalitate;

               10.

               insistă ca, la întocmirea proiectului preliminar de buget, Comisia să ia în considerare rezultatele execuției bugetului de către fiecare agenție în exercițiile anterioare, în special în exercițiul n-1, și să revizuiască în consecință bugetul solicitat de agenția respectivă; invită comisia parlamentară competentă să respecte respectiva revizuire și, dacă acest lucru nu este făcut de Comisie, să revizuiască bugetul în cauză pentru a-l aduce la un nivel realist, adaptat capacității de absorbție și de execuție al agenției în cauză;

               11.

               reamintește decizia sa privind descărcarea de gestiune pentru exercițiul financiar 2005, în care a invitat Comisia să prezinte, la fiecare cinci ani, un studiu privind valoarea adăugată a fiecărei agenții existente; invită toate instituțiile competente ca, în cazul unei evaluări negative a valorii adăugate a unei agenții, să ia măsurile care se impun, reformulând mandatul agenției respective sau închizând-o; constată că, în 2007, Comisia nu a realizat nicio evaluare; insistă ca, înainte de decizia de descărcare de gestiune privind bugetul 2007, Comisia să prezinte cel puțin cinci astfel de evaluări, începând cu agențiile cele mai vechi;

               12.

               este de părere că recomandările Curții de Conturi ar trebui să fie puse în practică în mod prompt, iar nivelul subvențiilor plătite agențiilor ar trebui să fie aliniat cu cerințele lor reale de numerar; consideră, de asemenea, că amendamentele la regulamentul financiar general ar trebui introduse în regulamentul financiar cadru al agențiilor și în diversele lor regulamente financiare specifice;

         Prezentarea datelor raportate

               13.

               constată că nu există o abordare tip în rândul agențiilor în ceea ce privește prezentarea activităților lor din timpul exercițiului financiar în cauză, a conturilor și rapoartelor lor privind gestiunea bugetară și financiară și în ceea ce privește întocmirea unei declarații de asigurare de către directorul agenției; observă că nu toate agențiile fac o distincție clară între (a) prezentarea către public a activității agenției și (b) prezentarea de rapoarte tehnice cu privire la gestiunea bugetară și financiară;

               14.

               observă că, chiar dacă instrucțiunile permanente ale Comisiei cu privire la elaborarea rapoartelor de activitate nu cer în mod expres agenției să întocmească o declarație de asigurare, numeroși directori au făcut-o totuși pentru exercițiul 2006, în unul dintre cazuri declarația cuprinzând o rezervă importantă;

               15.

               reamintește rezoluția sa din 12 aprilie 2005 (7) prin care invita directorii agențiilor să anexeze, pe viitor, la raportul lor anual de activitate, prezentat împreună cu informațiile financiare și de gestiune, o declarație de asigurare privind legalitatea și regularitatea operațiunilor, asemănătoare cu cea semnată de directorii generali ai Comisiei;

               16.

               solicită Comisiei să își modifice în mod corespunzător instrucțiunile permanente către agenții;

               17.

               propune, în plus, o colaborare între Comisie și agenții în vederea realizării unui model armonizat aplicabil tuturor agențiilor și organismelor descentralizate în care să se facă clar distincția între:

                           —

                           un raport anual destinat publicului general referitor la operațiunile, activitatea și realizările organismului;

                           —

                           situațiile financiare și un raport privind execuția bugetului;

                           —

                           un raport de activitate similar rapoartelor de activitate ale directorilor generali ai Comisiei;

                           —

                           o declarație de asigurare semnată de directorul organismului, însoțită de eventuale rezerve sau observații pe care acesta consideră oportun să le aducă la cunoștința autorității abilitate să acorde descărcarea de gestiune;

         Constatări generale ale Curții de Conturi

               18.

               ia act de constatarea Curții [Raportul anual, punctul 10.29 (8)] conform căreia plata subvențiilor acordate de Comisie de la bugetul Comunității nu se bazează pe estimări justificate în mod suficient ale necesarului de numerar al agențiilor și conform căreia, acest fapt, combinat cu volumul reportărilor, le determină să dețină solduri de numerar apreciabile; ia act în continuare, de recomandarea Curții potrivit căreia nivelul subvențiilor plătite agențiilor ar trebui să fie în conformitate cu necesarul lor real de numerar;

               19.

               observă că, la sfârșitul anului 2006, 14 agenții încă nu puseseră în aplicare sistemul contabil ABAC (Raportul anual, nota de subsol de la punctul 10.31);

               20.

               ia act de observația Curții (Raportul anual, punctul 1.25) cu privire la sumele tot mai mari plătite pentru concediul neluat care se înregistrează în unele agenții; subliniază faptul că Curtea de Conturi a formulat o declarație de asigurare cu rezerve în cazul a trei agenții [Centrul European pentru Dezvoltarea Formării Profesionale (Cedefop), CEPOL și Agenția Europeană a Căilor Ferate] pentru exercițiul financiar 2006 (2005: Cedefop, Autoritatea Europeană pentru Siguranța Alimentară, Agenția Europeană pentru Reconstrucție);

         Auditul intern

               21.

               reamintește faptul că, în conformitate cu articolul 185 alineatul (3) din regulamentul financiar, auditorul intern al Comisiei este și auditorul intern al agențiilor de reglementare care beneficiază de subvenții de la bugetul UE; subliniază faptul că auditorul intern raportează consiliului de administrație și directorului fiecărei agenții;

               22.

               atrage atenția asupra rezervei exprimate în raportul anual de activitate pentru 2006 al auditorului intern după cum urmează:
               „Auditorul intern al Comisiei nu este în măsură să își îndeplinească obligația ce îi revine în temeiul articolului 185 din regulamentul financiar ca auditor intern al organismelor comunitare din cauza lipsei de resurse umane.”;

               23.

               ia act, cu toate acestea, de observația auditorului intern în raportul său de activitate pentru 2006 conform căreia, începând din 2007, odată cu afectarea de personal suplimentar de către Comisie pentru Serviciul său de audit intern (Internal Audit Service – IAS), toate agențiile de reglementare funcționale urmează să facă anual obiectul unui audit intern;

               24.

               ia act de numărul tot mai mare de agenții de reglementare și executive și de întreprinderi comune care trebuie auditate de IAS în temeiul articolului 185 din regulamentul financiar; solicită Comisiei să informeze comisia parlamentară competentă dacă personalul pus la dispoziția IAS va fi suficient pentru realizarea unui audit anual al tuturor acestor organisme în anii următori;

               25.

               observă că, prin articolul 72 alineatul (5) din Regulamentul (CE, Euratom) nr. 2343/2002, fiecărei agenții i se cere să prezinte anual autorității abilitate să acorde descărcarea de gestiune și Comisiei un raport întocmit de directorul său în care să se enumere numărul și tipul auditurilor interne efectuate de auditorul intern, recomandările făcute și acțiunile întreprinse în urma acestor recomandări; solicită agențiilor să precizeze dacă se face acest lucru și, dacă da, în ce mod;

               26.

               ia act, în aceea ce privește capacitățile de audit intern, în special în ceea ce privește agențiile mai mici, de o propunere a auditorului intern adresată comisiei competente a Parlamentului la 14 septembrie 2006, potrivit căreia agențiile mai mici ar trebui să fie autorizate să angajeze servicii de audit intern din sectorul privat;

         Evaluarea agențiilor

               27.

               reamintește declarația comună a Parlamentului, Consiliului și Comisiei (9) negociată la conciliere înainte de Consiliul ECOFIN privind bugetul din 13 iulie 2007 în care se solicita (i) o listă a agențiilor pe care Comisia intenționează să le evalueze și (ii) o listă a agențiilor deja evaluate, însoțită de un rezumat al principalelor constatări;

         Proceduri disciplinare

               28.

               observă că, datorită dimensiunii lor, agențiile întâmpină dificultăți în constituirea unor comisii disciplinare alcătuite din personal încadrat în gradul corespunzător și că Oficiul disciplinar și de anchetă al Comisiei (Investigation and Disciplinary Office – IDOC) nu are competențe în cazul agențiilor; invită agențiile să aibă în vedere constituirea unei comisii disciplinare interagenții;

         Proiectul de acord interinstituțional

               29.

               reamintește proiectul de acord interinstituțional privind cadrul de funcționare al agențiilor europene de reglementare prezentat de Comisie [COM(2005) 59], prin care se intenționa instituirea unui cadru orizontal pentru crearea, structura, funcționarea, evaluarea și controlul agențiilor europene de reglementare; observă că proiectul reprezintă o inițiativă utilă în efortul de a raționaliza crearea și funcționarea agențiilor; ia act de declarația din raportul de sinteză pe 2006 al Comisiei [punctul 3.1, COM(2007) 274] conform căreia, deși negocierile au stagnat după publicarea proiectului de acord, discuțiile pe fond au fost relansate în cadrul Consiliului la sfârșitul anului 2006; regretă că nu s-au putut înregistra mai multe progrese în vederea adoptării acelui proiect;

               30.

               salută, prin urmare, angajamentul Comisiei de a prezenta o comunicare privind viitorul agențiilor de reglementare în cursul exercițiului 2008;

         Agențiile finanțate din surse proprii

               31.

               reamintește faptul că pentru cele două agenții care se finanțează din surse proprii, descărcarea de gestiune este acordată directorului de către consiliul de administrație; observă că ambele agenții au acumulat surplusuri semnificative din venitul provenit din taxe reportat din cifrele din anii precedenți:

                           —

                           Oficiul pentru Armonizare în cadrul Pieței Interne – numerar și echivalent de numerar: 281 milioane EUR (10);

                           —

                           Oficiul Comunitar pentru Soiuri de Plante – numerar și echivalent de numerar: 18 milioane EUR (11);

         Observații specifice

               32.

               consideră că centrul este o instituție importantă în ceea ce privește întărirea și dezvoltarea supravegherii bolilor la nivel european, ale sistemelor de avertizare rapidă și ale consultărilor științifice competente referitoare la riscurile prezentate de boli infecțioase noi și în curs de apariție; constată cu satisfacție faptul că centrul a fost capabil să dezvolte un număr considerabil de produse și servicii în 2006 pentru a-și îndeplini mandatul;

               33.

               ia act de constatarea Curții de Conturi din raportul său pe 2006 conform căreia aproape 45 % dintre angajamentele angajate în cursul exercițiului au fost reportate, iar în a doua jumătate a anului 2006 s-au făcut multe transferuri, în special din cauza lipsei de precizie a estimărilor privind necesarul de personal, fără informarea în timp util a consiliului de administrație al centrului;

               34.

               se declară îngrijorat de concluzia Curții conform căreia au fost asumate din nou angajamente juridice în absența unor angajamente bugetare prealabile, cu încălcarea regulamentului financiar;

               35.

               invită centrul să ia măsurile necesare pentru a da curs observației Curții conform căreia drepturile de acces la sistemul computerizat de gestionare a bugetului nu au fost întotdeauna în concordanță cu autorizațiile acordate de director și că contabilul nu a validat încă principalele proceduri de angajare și plăți;

               36.

               ia act de răspunsurile centrului conform cărora:

                           —

                           au fost constituite capacitățile interne și au fost luate măsuri pentru a remedia deficiențele constatate, precum și pentru îmbunătățirea sistemelor de control intern;

                           —

                           centrul a numit un responsabil cu securitatea sistemelor financiare (SI2) și a constituit un serviciu de audit intern;

               37.

               constată din contul de rezultate economice al centrului că acesta a realizat în 2006, pe baza unor venituri de 15,8 milioane EUR, un rezultat economic de 5,3 milioane EUR, cu un disponibil de numerar în bancă de 7,2 milioane EUR, și că bilanțul include o sumă de 400 000 EUR din prefinanțare care urmează a fi returnată Comisiei;

               38.

               reamintește că bugetul centrului a crescut de la 4,53 milioane EUR în 2005 la 17,15 milioane EUR în 2006, simultan cu o creștere a personalului de la 43 la 85; constată că, în plus față de auditul Curții de Conturi, centrul a făcut obiectul unui audit realizat de către Serviciul de audit intern al Comisiei în mai 2006, audit care a condus la elaborarea unui plan de acțiune, și că în 2006 centrul a înființat un comitet de audit;

               39.

               salută includerea în raportul anual al centrului a celor 24 de standarde de control intern; consideră că ar fi util ca acest exemplu să fie urmat de toate celelalte agenții.

      (1)  JO C 261, 31.10.2007, p. 49.

      (2)  JO C 309, 19.12.2007, p. 99.

      (3)  JO L 248, 16.9.2002, p. 1.

      (4)  JO L 142, 30.4.2004, p. 1.

      (5)  JO L 357, 31.12.2002, p. 72.

      (6)  JO L 187, 15.7.2008, p. 170.

      (7)  Toate rezoluțiile privind agențiile au fost publicate în JO L 196, 27.7.2005.

      (8)  JO C 273, 15.11.2007, p. 1.

      (9)  Documentul Consiliului DS 605/1/07 Rev 1.

      (10)  Sursa: Raportul privind conturile anuale ale Oficiului pentru Armonizare în cadrul Pieței Interne pentru exercițiul financiar 2006, însoțit de răspunsurile oficiului (JO C 309, 19.12.2007, p. 141).

      (11)  Sursa: Raportul privind conturile anuale ale Oficiului Comunitar pentru Soiuri de Plante pentru exercițiul financiar 2006, însoțit de răspunsurile oficiului (JO C 309, 19.12.2007, p. 135).


|

32011D0820(01)

Decizia Comisiei din 19 august 2011 privind sărbătorile legale din anul 2013 pentru instituțiile Uniunii Europene

Jurnalul Oficial C 243 , 20/08/2011 p. 0004 - 0004

		Decizia Comisieidin 19 august 2011privind sărbătorile legale din anul 2013 pentru instituțiile Uniunii Europene2011/C 243/05SĂRBĂTORI LEGALE PENTRU ANUL 20131 ianuarie | Marți, Anul Nou |2 ianuarie | Miercuri, a doua zi de Anul Nou |28 martie | Joia Mare |29 martie | Vinerea Mare |1 aprilie | Luni, a doua zi de Paști |1 mai | Miercuri, Ziua Muncii |9 mai | Joi, aniversarea declarației președintelui Schuman din 1950 + Înălțarea |10 mai | Vineri, a doua zi de Înălțare |20 mai | Lunea Rusaliilor |15 august | Joi, Adormirea Maicii Domnului |1 noiembrie | Vineri, Ziua Tuturor Sfinților |Din 24 decembrie până la 31 decembrie | Marți, 6 zile de sfârșit de an Marți |TOTAL: | 17 zile |Luxemburg: aceleași zile ca la Bruxelles.Lucrul va fi reluat în mod normal vineri, 3 ianuarie 2014.Fără a aduce atingere calendarului sărbătorilor legale pentru anul 2014, ziua de joi, 2 ianuarie 2014, va fi considerată ca fiind o sărbătoare legală în anul respectiv.Comisia își rezervă posibilitatea de a modifica aceste prevederi, dacă rațiuni de serviciu impun acest lucru.--------------------------------------------------


title: Decizia Parlamentului European din 10 iulie 2007 privind cererea de apărare a imunităţii i privilegiilor Alessandrei Mussolini (2006/2301(IMM))

text:
C 175 E/118                                          Jurnalul Oficial al Uniunii Europene                            RO         10.7.2008

Marţi, 10 iulie 2007

              P6_TA(2007)0311

              Aplicarea și interpretarea Regulamentului de procedură (modificarea articolului
              201 din Regulamentul de procedură)

              Decizia Parlamentului European din 10 iulie 2007 privind modificarea articolului 201 din
              Regulamentul de procedură al Parlamentului European privind aplicarea și interpretarea
                                     Regulamentului de procedură (2006/2192 (REG))

              Parlamentul European,

              — având în vedere propunerea de modificare a Regulamentului de procedură B6-0166/2006,

              — având în vedere articolele 201 și 202 din Regulamentul său de procedură,

              — având în vedere raportul Comisiei pentru afaceri constituţionale (A6-0230/2007),

              1.       hotărăște să aducă Regulamentului său de procedură următoarea modificare;

              2.       reamintește că această modificare intră în vigoare în prima zi a următoarei perioade de sesiune;

              3.    încredinţează Președintelui sarcina de a transmite prezenta decizie, spre informare, Consiliului și Comi-
              siei.

                         TEXTUL ÎN VIGOARE                                                         AMENDAMENTE

                                                              Amendamentul 1
                                                          Articolul 201 alineatul (1)
(1)    În cazul unor îndoieli cu privire la aplicarea sau interpre-        De asemenea, în cazul solicitării de respectare a regulamen-
tarea prezentului regulament, Președintele, fără a aduce atingere          tului, în conformitate cu articolul 166, Președintele poate tri-
deciziilor adoptate anterior în materie, poate trimite chestiunea          mite chestiunea comisiei competente.
spre examinare comisiei competente.
(1) În cazul unor îndoieli cu privire la aplicarea sau interpretarea       Președinţii de comisie pot să procedeze în același mod atunci
prezentului regulament, Președintele poate trimite chestiunea              când astfel de îndoieli apar în timpul lucrărilor comisiei și
spre examinare comisiei competente.                                        sunt legate de acestea.

              P6_TA(2007)0312

              Imunităţi și privilegii Alessandra Mussolini

              Decizia Parlamentului European din 10 iulie 2007 privind cererea de apărare a imunităţii și
                                    privilegiilor Alessandrei Mussolini (2006/2301(IMM))

              Parlamentul European,

              — având în vedere cererea Annei Maria Pagliari, judecător de instrucţie, prin care aceasta solicită o decizie
                a Parlamentului European în chestiunea aplicării, sau nu, a imunităţii parlamentare în cazul declaraţiilor
                făcute de Alessandra Mussolini cu referire la Giuseppe Pisanu, în legătură cu care acesta din urmă a
                introdus, la 24 iulie 2006, o acţiune civilă în despăgubire pentru defăimare, la Tribunalul de primă
                instanţă Roma, (dosar nr. R.G. 54191/05), conform celor anunţate în ședinţa plenară din 16 noiembrie
                2006,

              — în urma audierii Alessandrei Mussolini, în conformitate cu articolul 7 alineatul (3) din Regulamentul de
                procedură,
 ---pagebreak--- 10.7.2008        RO                                 Jurnalul Oficial al Uniunii Europene                                               C 175 E/119

                                                                                Marţi, 10 iulie 2007

            — având în vedere articolele 9 și 10 din Protocolul privind privilegiile și imunităţile Comunităţilor Euro-
              pene, din 8 aprilie 1965, precum și articolul 6 alineatul (2) din Actul din 20 septembrie 1976 privind
              alegerea membrilor Parlamentului European prin vot universal direct,

            — având în vedere hotărârile Curţii de Justiţie a Comunităţilor Europene din 12 mai 1964 și din 10 iulie
              1986 (1),

            — având în vedere articolul 68 din Constituţia Republicii Italiene,

            — având în vedere articolul 3 din Legea italiană nr. 140 din 20 iunie 2003;

            — având în vedere articolul 6 alineatul (1) și articolul 7 alineatul (13) din Regulamentul de procedură,

            — având în vedere raportul Comisiei pentru afaceri juridice (A6-0251/2007),

            1.    consideră că imunitatea parlamentară, în sensul articolului 9 și 10 din Protocolul privind privilegiile și
            imunităţile Comunităţilor Europene, din 8 aprilie 1965 și, în măsura în care este aplicabil, al articolului 68
            din Constituţia italiană acoperă pe deplin declaraţiile făcute de Alessandra Mussolini și, în consecinţă, hotă-
            răște să-i apere imunităţile și privilegiile;

            2.  încredinţează Președintelui sarcina de a transmite imediat prezenta decizie, precum și raportul comisiei
            competente autorităţilor în cauză ale Republicii Italiene.

            (1) Cauza 101/63, Wagner c. Fohrmann și Krier, Culegere 1964, p. 195, și Cauza 149/85, Wybot c. Faure și alţii, Culegere
                1986, p. 2391.

            P6_TA(2007)0313

            Imunităţi și privilegii Ashley Mote

            Decizia Parlamentului European din 10 iulie 2007privind cererea de apărare a imunităţii și
                                    privilegiilor lui Ashley Mote (2007/2122(IMM))

            Parlamentul European,

            — având în vedere cererea lui Ashley Mote pentru apărarea imunităţii sale în cadrul unei proceduri penale
              aflate pe rolul unei instanţe din Regatul Unit, datată 4 mai 2007, și comunicată în ședinţa plenară pe
              10 mai 2007,

            — în urma audierii lui Ashley Mote, în conformitate cu articolul 7 alineatul (3) din Regulamentul de
              procedură,

            — având în vedere articolul 10 din Protocolul privind privilegiile și imunităţile Comunităţilor Europene,
              din 8 aprilie 1965, precum și articolul 6 alineatul (2) din Actul din 20 septembrie 1976 privind
              alegerea membrilor Parlamentului European prin vot universal direct,

            — având în vedere hotărârile Curţii de Justiţie a Comunităţilor Europene din 12 mai 1964 și din 10 iulie
              1986 (1),

            — având în vedere articolul 6 alineatul (3) și articolul 7 din Regulamentul său de procedură,

            — având în vedere raportul Comisiei pentru afaceri juridice (A6-0250/2007),

            (1) Cauza 101/63, Wagner c. Fohrmann și Krier, Culegere 1964, p. 195, și cauza 149/85, Wybot c. Faure și alţii, Culegere
                1986, p. 2391.


title: Decizia (PESC) 2017/809 a Consiliului din 11 mai 2017 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora

text:
               12.5.2017

               RO

               Jurnalul Oficial al Uniunii Europene

               L 121/39

         DECIZIA (PESC) 2017/809 A CONSILIULUI
   din 11 mai 2017
   în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 12 decembrie 2003, Consiliul European a adoptat strategia UE împotriva proliferării armelor de distrugere în masă, al cărei capitol III cuprinde o listă a măsurilor destinate combaterii acestei proliferări care trebuie să fie adoptate atât de către Uniune, cât și de către țări terțe.

               (2)

               Uniunea acționează în prezent în vederea punerii în aplicare a respectivei strategii și în vederea materializării măsurilor enumerate în capitolul III al acesteia, în special furnizând resurse financiare pentru sprijinirea proiectelor specifice desfășurate de instituții multilaterale, acordând statelor care au nevoie asistență tehnică și expertiză cu privire la o gamă largă de măsuri în materie de neproliferare și promovând rolul Consiliului de Securitate al Organizației Națiunilor Unite (ONU).

               (3)

               La 28 aprilie 2004, Consiliul de Securitate al ONU a adoptat Rezoluția 1540 (2004) [denumită în continuare „RCSONU 1540 (2004)”], care a reprezentat primul instrument internațional care a abordat, în mod integrat și global, armele de distrugere în masă, vectorii acestora și materialele conexe. RCSONU 1540 (2004) a stabilit obligații pentru toate statele cu scopul de a împiedica și descuraja actorii nestatali să obțină acces la astfel de arme și materiale conexe. De asemenea, aceasta a invitat statele să prezinte Comitetului din cadrul Consiliului de Securitate instituit în temeiul RCSONU 1540 (2004) (denumit în continuare „Comitetul 1540”) un raport privind măsurile pe care le-au luat sau intenționează să le ia în vederea punerii în aplicare a RCSONU 1540 (2004).

               (4)

               La 27 aprilie 2006, Consiliul de Securitate al ONU a adoptat Rezoluția 1673 (2006) și a decis intensificarea eforturilor Comitetului 1540 pentru încurajarea punerii în aplicare depline a RCSONU 1540 (2004) prin programe de lucru, activități de mobilizare, asistență, dialog și cooperare. De asemenea, Consiliul de Securitate a invitat Comitetul 1540 să examineze, împreună cu statele și organizațiile internaționale, regionale și subregionale, posibilitatea unui schimb de experiență și de lecții învățate, precum și disponibilitatea unor programe care ar putea facilita punerea în aplicare a RCSONU 1540 (2004).

               (5)

               La 20 aprilie 2011, Consiliul de Securitate al ONU a adoptat Rezoluția 1977 (2011) și a decis să prelungească mandatul Comitetului 1540 pentru o perioadă de 10 ani, până la 25 aprilie 2021. De asemenea, Consiliul de Securitate a decis continuarea intensificării eforturilor Comitetului 1540 pentru încurajarea punerii în aplicare depline a RCSONU 1540 (2004) de către toate statele, implicarea în mod activ în corelarea ofertelor și a cererilor de asistență prin mijloace precum efectuarea de vizite la invitația statului în cauză, modele de asistență, planuri de acțiune sau alte informații prezentate Comitetului 1540, precum și efectuarea, până în decembrie 2016, a unei examinări complete a stadiului punerii în aplicare a RCSONU 1540 (2004).

               (6)

               La 15 decembrie 2016, Consiliul de Securitate al ONU a adoptat în unanimitate Rezoluția 2325 (2016) și a aprobat astfel rezultatul procesului de examinare completă a RCSONU 1540 (2004) desfășurat în cursul anului 2016. De asemenea, Consiliul de Securitate al ONU a îndemnat toate statele să consolideze măsurile naționale de punere în aplicare a RCSONU 1540 (2004) și a solicitat întărirea asistenței acordate pentru consolidarea capacității statului în această privință, inclusiv prin contribuții voluntare, precum și intensificarea cooperării între părțile interesate, societatea civilă și mediul academic.

               (7)

               Punerea în aplicare a Acțiunii comune 2006/419/PESC a Consiliului (1), a Acțiunii comune 2008/368/PESC a Consiliului (2) și a Deciziei 2013/391/PESC a Consiliului (3) a contribuit la diminuarea semnificativă a numărului statelor care nu raportează și a numărului statelor care nu au prezentat informații suplimentare solicitate de Comitetul 1540 în urma prezentării de către acestea a unor rapoarte incomplete.

               (8)

               Biroului ONU pentru probleme de dezarmare (UNODA), responsabil de furnizarea de sprijin material și logistic pentru Comitetul 1540 și grupul de experți din cadrul acestuia, ar trebui să i se încredințeze sarcina punerii în aplicare din punct de vedere tehnic a proiectelor care urmează să fie realizate în temeiul prezentei decizii.

               (9)

               Prezenta decizie ar trebui pusă în aplicare în conformitate cu acordul-cadru financiar și administrativ încheiat de către Comisie cu ONU privind gestionarea contribuțiilor financiare ale Uniunii la programele sau proiectele gestionate de ONU,

         ADOPTĂ PREZENTA DECIZIE:
   Articolul 1
   (1)   În conformitate cu strategia UE împotriva proliferării armelor de distrugere în masă (denumită în continuare „strategia UE”), care stabilește ca obiectiv întărirea rolului Consiliului de Securitate al ONU și dezvoltarea expertizei sale pentru a putea răspunde provocării pe care o reprezintă proliferarea, Uniunea sprijină în continuare punerea în aplicare a Rezoluției Consiliului de Securitate al Organizației Națiunilor Unite (RCSONU) 1540 (2004) și a RCSONU 1977 (2011).
   (2)   Proiectele în sprijinul RCSONU 1540 (2004), care corespund măsurilor strategiei UE, constau în ateliere subregionale, vizite de țară, reuniuni, evenimente, formare și eforturi în materie de relații publice.
   (3)   Obiectivele proiectelor constau în următoarele:

               —

               întărirea eforturilor și a capacităților naționale și regionale relevante, în special prin intermediul formării, al consolidării capacităților și al facilitării asistenței, în strânsă coordonare cu alte programe ale Uniunii și cu alți actori implicați în punerea în aplicare a RCSONU 1540 (2004) pentru a se asigura sinergii și complementaritate;

               —

               contribuirea la punerea în aplicare practică a recomandărilor specifice formulate atât în cadrul examinării complete din 2009 privind stadiul punerii în aplicare a RCSONU 1540 (2004), cât și în cadrul rezultatului examinării complete care a avut loc în decembrie 2016, în special în domeniile asistenței tehnice, cooperării internaționale și sensibilizării publice;

               —

               sprijinirea dezvoltării, la solicitarea statelor, a unor planuri de acțiune voluntare privind punerea în aplicare la nivel național a RCSONU 1540 (2004);

               —

               promovarea implicării părților interesate relevante din sectorul industriei și din societatea civilă în punerea în aplicare a RCSONU 1540 (2004).

         (4)   O descriere detaliată a proiectelor este prevăzută în anexă.
   Articolul 2
   (1)   Înaltul Reprezentant este responsabil de punerea în aplicare a prezentei decizii.
   (2)   Punerea în aplicare din punct de vedere tehnic a proiectelor menționate la articolul 1 alineatul (2) se efectuează de către UNODA, în cooperare cu Organizația pentru Securitate și Cooperare în Europa (OSCE), Uniunea Africană, Organizația Statelor Americane și Liga Statelor Arabe, după caz. UNODA încheie un acord cu OSCE privind transferul de fonduri necesare pentru punerea în aplicare a proiectelor specifice ale OSCE.
   (3)   UNODA realizează punerea în aplicare din punct de vedere tehnic a proiectelor menționate la articolul 1 alineatul (2) sub responsabilitatea și controlul Înaltului Reprezentant. În acest scop, Înaltul Reprezentant inițiază procedurile necesare împreună cu UNODA.
   Articolul 3
   (1)   Valoarea de referință financiară pentru punerea în aplicare a proiectelor menționate la articolul 1 alineatul (2) este de 2 635 170,77 EUR. Bugetul total estimat al întregului proiect este de 2 672 770,77 EUR, care este furnizat prin cofinanțare de la bugetul general al Uniunii Europene.
   (2)   Cheltuielile finanțate din cuantumul prevăzut la alineatul (1) sunt gestionate în conformitate cu procedurile și normele aplicabile bugetului general al Uniunii Europene.
   (3)   Comisia supraveghează gestionarea corectă a cheltuielilor menționate la alineatul (2). În acest scop, Comisia încheie un acord de finanțare cu UNODA. Acordul prevede obligația UNODA de a asigura vizibilitate contribuției Uniunii proporțional cu dimensiunea acesteia. Acordul prevede, de asemenea, că responsabilitatea finală în fața Comisiei în ceea ce privește punerea în aplicare din punct de vedere tehnic a proiectelor menționate la articolul 1 alineatul (2) revine UNODA.
   (4)   Comisia depune eforturile necesare pentru a încheia acordul de finanțare menționat la alineatul (3) cât mai curând posibil după intrarea în vigoare a prezentei decizii. Comisia informează Consiliul cu privire la orice dificultăți care intervin în cursul acestui proces și cu privire la data încheierii acordului de finanțare.
   Articolul 4
   Înaltul Reprezentant raportează Consiliului cu privire la punerea în aplicare a prezentei decizii pe baza rapoartelor periodice pregătite de UNODA. Aceste rapoarte stau la baza evaluării efectuate de Consiliu. Comisia furnizează informații cu privire la aspectele financiare ale proiectelor menționate la articolul 1 alineatul (2).
   Articolul 5
   (1)   Prezenta decizie intră în vigoare la data adoptării.
   (2)   Prezenta decizie expiră după 36 de luni de la data încheierii acordului de finanțare menționat la articolul 3 alineatul (3) sau după șase luni de la data adoptării deciziei, dacă în această perioadă nu a fost încheiat niciun acord de finanțare.

      Adoptată la Bruxelles, 11 mai 2017.

            Pentru Consiliu

            Președintele

         C. CARDONA

      (1)  Acțiunea comună 2006/419/PESC a Consiliului din 12 iunie 2006 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite și în cadrul punerii în aplicare a Strategiei UE împotriva proliferării armelor de distrugere în masă (JO L 165, 17.6.2006, p. 30).

      (2)  Acțiunea comună 2008/368/PESC a Consiliului din 14 mai 2008 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite și în cadrul punerii în aplicare a Strategiei UE împotriva proliferării armelor de distrugere în masă (JO L 127, 15.5.2008, p. 78).

      (3)  Decizia 2013/391/PESC a Consiliului din 22 iulie 2013 în sprijinul punerii concrete în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora (JO L 198, 23.7.2013, p. 40).

      ANEXĂ
      1.   OBIECTIVE

      Obiectivul general al prezentei decizii este promovarea punerii în aplicare a RCSONU 1540 (2004) și RCSONU 1977 (2011) în cadrul punerii în aplicare a strategiei UE împotriva proliferării armelor de distrugere în masă, prin măsuri specifice având următoarele scopuri: întărirea eforturilor și a capacităților naționale și regionale relevante, în special prin intermediul consolidării capacităților și al facilitării asistenței; contribuirea la punerea în aplicare practică a recomandărilor specifice formulate atât în cadrul examinării complete din 2009 privind stadiul punerii în aplicare a RCSONU 1540 (2004), cât și în cadrul rezultatului examinării complete care a avut loc în decembrie 2016, în special în domeniile asistenței tehnice, cooperării internaționale și sensibilizării publice.
      2.   MĂSURI

      2.1.   Obiectivele măsurilor

                  —

                  sprijinirea activităților de punere în aplicare regionale și specifice fiecărei țări, inclusiv elaborarea de planuri de acțiune voluntare privind punerea în aplicare la nivel național, sau de foi de parcurs pentru punerea în aplicare a cerințelor-cheie ale RCSONU 1540 (2004), formarea pentru experții naționali, consolidarea eforturilor de coordonare la nivel regional/subregional și alte activități menite să promoveze un proces susținut de punere în aplicare la nivel național și subregional;

                  —

                  promovarea și sprijinirea caracterului universal al raportării, astfel cum se solicită în RCSONU 1540 (2004);

                  —

                  consolidarea rolului sectorului industriei și al societății civile în punerea în aplicare a RCSONU 1540 (2004);

                  —

                  sensibilizarea factorilor de decizie și a reprezentanților sectorului industriei și ai societății civile cu privire la importanța punerii în aplicare a RCSONU 1540 (2004);

                  —

                  consolidarea cooperării subregionale, regionale și internaționale în ceea ce privește punerea în aplicare a RCSONU 1540 (2004), ținându-se seama în mod corespunzător de rolul Comitetului 1540 și al grupului său de experți, precum și de programul de lucru al comitetului;

                  —

                  contribuirea la realizarea unei sinergii mai puternice la nivelul eforturilor depuse de părțile interesate la nivel internațional pentru punerea în aplicare a RCSONU 1540 (2004), în special în regiunea OSCE.

            2.2.   Descrierea măsurilor

                  (a)

                  UNODA, acționând în strânsă colaborare cu Comitetul 1540, va răspunde la cel mult șapte cereri de asistență din partea statelor, acordând prioritate statelor din regiunea OSCE, din regiunea africană, precum și din regiunea Golfului și Orientul Mijlociu. Asistența furnizată va fi menită să permită statelor să ia măsuri concrete suplimentare în vederea punerii în aplicare la nivel național a obligațiilor prevăzute de RCSONU 1540 (2004), răspunzându-se în felul acesta cererilor de asistență pe care statele le adresează Comitetului 1540. Această asistență va completa funcția de corelare a Comitetului 1540, dar nu va include furnizarea sau achiziționarea de echipamente tehnice.

                  (b)

                  UNODA va sprijini eforturile care vizează ca raportarea să dobândească un caracter universal. Deși RCSONU 1540 (2004) invită statele să prezinte Comitetului 1540, în termen de cel mult șase luni de la adoptarea rezoluției, un prim raport privind măsurile pe care le-au luat sau intenționează să le ia în vederea punerii în aplicare a rezoluției în cauză, există încă o serie de state care nu prezintă raportări. În acest context, UNODA va sprijini, prin intermediul centrului său regional din Africa (UNREC), precum și prin intermediul centrului său regional din Asia și Pacific (UNRCPD), și în strânsă colaborare cu Uniunea Africană și cu centrele de excelență regionale relevante ale Uniunii Europene pentru diminuarea riscurilor chimice, biologice, radiologice și nucleare (denumite în continuare „centrele de excelență UE în domeniul CBRN”), cel mult cinci activități naționale sau regionale destinate în mod specific statelor care nu au prezentat rapoarte.

                  (c)

                  În plus, UNODA va sprijini organizarea a trei cursuri de formare regionale/subregionale pentru punctele de contact naționale desemnate de state, cu scopul de a coordona punerea în aplicare la nivel național a RCSONU 1540 (2004) și de a susține dezvoltarea unei rețele de puncte de contact, precum și îmbunătățirea comunicării dintre acestea și Comitetul 1540.

                  (d)

                  UNODA va subcontracta Secretariatului OSCE, alături de alte activități, un studiu privind modalități de promovare a unor sinergii suplimentare la nivelul eforturilor depuse de părțile interesate relevante la nivel internațional, implicate în punerea în aplicare a RCSONU 1540 (2004) în regiunea OSCE.

                  (e)

                  UNODA va sprijini desfășurarea a cel mult trei conferințe regionale pentru industrie, privind RCSONU 1540 (2004). Începând din 2012, Guvernul Germaniei, cu sprijin din partea „programului de informare al UE privind produsele cu dublă utilizare” și din partea UNODA, a găzduit în orașul Wiesbaden patru conferințe adresate părților interesate din sectorul industriei și al societății civile, cu scopul de a încuraja implicarea industriei și a sectorului privat în punerea în aplicare a RCSONU 1540 (2004). Unul dintre rezultatele celei de a patra conferințe menționate, organizată în noiembrie 2015 în cooperare cu Comitetul 1540, cu grupul său de experți și cu UNODA, a fost o înțelegere comună vizând consolidarea abordării regionale, și anume prin organizarea unor conferințe similare în locații din Asia, America Latină și regiunea OSCE. Viitoarele conferințe regionale adresate părților interesate din sectorul industrial ar trebui să vină în completarea lucrărilor din cadrul programelor relevante ale Uniunii, cum ar fi centrele de excelență ale UE în domeniul CBRN și/sau Programul inter pares al UE de control al exporturilor de produse cu dublă utilizare.

                  (f)

                  UNODA va organiza sau va sprijini organizarea unor ateliere destinate reprezentanților societății civile, mediului academic și sectorului industriei vizând punerea în practică a examinării complete din 2016 privind stadiul punerii în aplicare a RCSONU 1540 (2004). În acest context, UNODA va sprijini participarea funcționarilor naționali ai statelor care solicită asistență la cursuri de formare și la alte activități de consolidare a capacităților.

            După caz, UNODA va urmări să asigure sinergii cu activitățile altor actori implicați în punerea în aplicare a RCSONU 1540 (2004), cu centrele de excelență regionale ale UE în domeniul CBRN, precum și cu alte programe sprijinite de Uniune în acest domeniu.
      2.3.   Rezultatele măsurilor

      Îmbunătățirea punerii în aplicare a RCSONU 1540 (2004) prin măsuri suplimentare întreprinse de state în vederea punerii în aplicare depline a acesteia; dezvoltarea unor planuri de acțiune sau foi de parcurs naționale eficace și realiste pentru punerea în aplicare a cerințelor-cheie ale rezoluției menționate; consolidarea abordărilor coordonate la nivel regional și subregional privind punerea în aplicare a RCSONU 1540 (2004) și stabilirea unor parteneriate eficace între statele participante și furnizorii de asistență.
      Creșterea numărului de rapoarte inițiale din partea statelor care sunt așteptate în continuare să își prezinte primul raport național privind punerea în aplicare a RCSONU 1540 (2004).
      Creșterea implicării reprezentanților sectorului industrial și ai societății civile în eforturile internaționale, regionale și naționale de punere în aplicare a RCSONU 1540 (2004).
      Sporirea gradului de sensibilizare publică în ceea ce privește importanța punerii în aplicare pe deplin a RCSONU 1540 (2004) și rezultatele examinărilor complete din 2009 și 2016.
      3.   PARTENERI ÎN CADRUL MĂSURILOR

      UNODA, acționând în strânsă colaborare cu Comitetul 1540, va continua să dezvolte parteneriate eficiente cu organizațiile regionale relevante, în special cu OSCE, Uniunea Africană și Liga Statelor Arabe, precum și cu Centrele de excelență ale UE în domeniul CBRN, care beneficiază de sprijin financiar din partea Comisiei Europene și sunt puse în aplicare în comun de Centrul Comun de Cercetare (JRC) și Institutul de Cercetare Interregional al ONU în domeniul Criminalității și Justiției (UNICRI).
      În ceea ce privește proiectele în regiunea OSCE, UNODA încheie un acord cu OSCE privind transferul de fonduri necesare pentru punerea în aplicare a unor astfel de proiecte, valorificând astfel pe deplin Memorandumul de înțelegere privind punerea în aplicare în comun a proiectelor referitoare la neproliferarea armelor de distrugere în masă, pe care UNODA și Secretariatul OSCE l-au încheiat în 2011.
      De asemenea, UNODA își va menține cooperarea cu alte organizații și agenții internaționale, inclusiv Agenția Internațională pentru Energie Atomică (AIEA), Organizația pentru Interzicerea Armelor Chimice (OIAC), Organizația Mondială a Sănătății (OMS), Organizația Națiunilor Unite pentru Alimentație și Agricultură (FAO) și Organizația Mondială pentru Sănătatea Animalelor (OIE), pentru a asigura sinergii efective și a evita duplicarea activității.
      4.   INTERACȚIUNEA CU EFORTURILE UNIUNII

      Pe baza informărilor periodice din partea UNODA cu privire la activitățile sale, Uniunea poate decide să completeze aceste eforturi prin acțiuni diplomatice specifice de sensibilizare în ceea ce privește punerea în aplicare a planurilor naționale de acțiune și transmiterea rapoartelor naționale.
      5.   BENEFICIARII MĂSURILOR

                  —

                  statele, funcționarii guvernamentali;

                  —

                  Comitetul 1540 și alte entități ale ONU;

                  —

                  organizațiile internaționale, regionale și subregionale;

                  —

                  guvernele și organizațiile care furnizează și primesc asistență tehnică în temeiul RCSONU 1540 (2004);

                  —

                  societatea civilă și sectorul industriei.

            6.   LOC DE DESFĂȘURARE

      UNODA va selecționa potențialele locuri de desfășurare pentru reuniuni, ateliere și alte evenimente. Criteriile utilizate pentru alegerea locurilor de desfășurare vor include voința și angajamentul unui stat relevant dintr-o regiune specifică de a găzdui evenimentul. Locurile precise în care se vor desfășura vizitele de țară sau activitățile specifice fiecărei țări vor depinde de invitațiile din partea statelor interesate și, după caz, de deciziile Comitetului 1540 în conformitate cu programul de lucru al acestuia.
      7.   DURATĂ

      Durata totală estimată a proiectului este de 36 de luni.